Document ID: 32007D0432

KOMISIJAS LĒMUMS
(2007. gada 18. jūnijs),
ar ko pagarina Lēmuma 2002/499/EK spēkā esības laiku attiecībā uz dabiski vai mākslīgi radītiem Chamaecyparis Spach, Juniperus L. un Pinus L. punduraugiem, kuru izcelsmes valsts ir Korejas Republika
(izziņots ar dokumenta numuru K(2007) 2495)
(2007/432/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 15. panta 1. punktu,
tā kā:
(1)
Komisijas 2002. gada 26. jūnija Lēmums 2002/499/EK, ar kuru atļauj atkāpes no dažiem Padomes Direktīvas 2000/29/EK noteikumiem attiecībā uz dabīgi un mākslīgi radītiem Chamaecyparis Spach, Juniperus L. un Pinus L. punduraugiem, kuru izcelsmes valsts ir Korejas Republika (2), atļauj dalībvalstīm attiecībā uz Korejas Republikas izcelsmes augiem Chamaecyparis Spach, Juniperus L. un Pinus L. uz ierobežotu laiku ar īpašiem nosacījumiem noteikt atkāpes no Direktīvas 2000/29/EK dažiem noteikumiem.
(2)
Ņemot vērā to, ka joprojām pastāv apstākļi, kas attaisno šādu atļauju piešķiršanu, un nekas neliecina, ka būtu jāpārskata īpašie nosacījumi, atļaujas termiņš jāpagarina.
(3)
Tāpēc Lēmums 2002/499/EK attiecīgi jāgroza.
(4)
Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2002/499/EK groza šādi:
1)
Lēmuma 2. panta pirmajā un otrajā daļā gadskaitli “2008.” aizstāj ar “2010.”.
2)
Lēmuma 4. pantu aizstāj ar šādu tekstu:
“4. pants
Dalībvalstis var piemērot 1. pantā minētās atkāpes, ja augi ievesti Kopienā šādos laikposmos:
Augi
Laikposms
Chamaecyparis:
no 1.6.2004. līdz 31.12.2010.
Juniperus:
no 1.11.2004. līdz 31.3.2005.
no 1.11.2005. līdz 31.3.2006.
no 1.11.2006. līdz 31.3.2007.
no 1.11.2007. līdz 31.3.2008.
no 1.11.2008. līdz 31.3.2009.
no 1.11.2009. līdz 31.3.2010.
Pinus:
no 1.6.2004. līdz 31.12.2010.”
2. pants
Šis lēmums ir adresēts dalībvalstīm.
Briselē, 2007. gada 18. jūnijā

Labels: 3
18
6